
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА
	от РУСКА ДИМИТРОВА БОЯДЖИЕВА – заместник-кмет „Европейски политики, околна среда“ 


ОТНОСНО: Определяне на представител на Община Бургас в Учредително събрание на Местна инициативна рибарска група Бургас - Камено (МИРГ Бургас -Камено)


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Община Бургас е получила финансиране за изпълнение на проект №BG14MFOP001-4.001-0013 за Създаване на „Местна инициативна рибарска група /МИРГ/ на територията на Община Бургас и Община Камено“ по Програма за морско дело и рибарство 2014 – 2020 г.,  Договор № МДР-ИП-01-17/05.07.2017г. Рибарският район е територия с непрекъснати граници и обхваща: квартал „Крайморие“, кв. "Меден Рудник", селищно образование за рибностопански дейности „Ченгене скеле“, селата Маринка, Димчево и Твърдица от Община Бургас, цялата територия на Община Камено, представители на неправителствения и стопанския сектор.
Проектът има за цел да увеличи в максимална степен участието на секторите на рибарството и аквакултурата в устойчивото развитие на идентифициран рибарски район, чрез изграждане на местно партньорство и създаване на МИРГ. Реализирането му ще подпомогне популяризирането на подхода ВОМР (Водено от общностите местно развитие), активиране на потенциала на представители на местната общност за включването им в процеса на разработване на стратегия за местно развитие, както и повишаване капацитета за нейното успешно прилагане. 
Дейностите, по проекта включват информационни кампании и обучителни дейности за популяризиране и прилагане на подхода ВОМР, проучване и анализ на територията, изготвяне на стратегия за местно развитие и учредяване на МИРГ.
Продължителността на проекта е пет месеца, на стойност 47 995.75 лв. , в рамките на които трябва да се изготви стратегия за ВОМР за кандидатстване по Мярка 4.2 „Изпълнение на стратегиите за водено от общностите местно развитие“ по Програмата за морско дело и рибарство 2014 – 2020 г. 
Очакван резултат от проекта и критерий за одобряване на стратегията за финансиране е учредяването и регистрирането на СНЦ– Местна инициативна рибарска група (МИРГ) Бургас-Камено, което ще има ангажимент към изпълнението на Стратегията. МИРГ е юридическо лице, регистрирано по реда на ЗЮЛНЦ и има колективен върховен орган, чиито членове задължително са общината/ите от територията й на действие. При учредяване на сдружението се включват представители на различни заинтересовани страни от местната общност, идентифицирани в анализа на стратегията за ВОМР и се съблюдава изискването делът на представителите на публичния, стопанския сектор и на представителите на нестопанския сектор в колективния върховен орган и в колективния управителен орган на сдружението, да не превишава 49 на сто от имащите право на глас съгласно чл. 28, ал. 1 от Закона за юридическите лица с нестопанска цел, а също така представителите на рибарския сектор да е повече от 50%. 
Във връзка с това и изискванията на Условия за кандидатстване по Процедура BG14MFOP001-4.002 „Изпълнение на стратегиите за водено от общностите местно развитие е необходимо да бъде взето решение за определяне представител на Община Бургас в СНЦ „МИРГ Бургас-Камено“.

Предвид изложеното и на основание  чл.21, ал.1, т.15 от ЗМСМА, във връзка с изпълнение на Споразумение за партньорство (Решение на ОбС-Бургас, Протокол №22/11.01.2017г.), предлагам, Общински съвет - Бургас да приеме следните

РЕШЕНИЯ:

1. Дава съгласие за участие на Община Бургас в учредителното събрание на Сдружение с нестопанска цел  „МИРГ Бургас-Камено“.

1. Определя за представител на Община Бургас в учредителното събрание на Сдружение с нестопанска цел „МИРГ Бургас-Камено“ -…………………………………...

1. Одобрява проект на Устав на Сдружение с нестопанска цел „МИРГ Бургас-Камено“.

1. Одобрява размер на встъпителен и годишен членски внос на Община Бургас в Сдружението в размер на 300.00лв.

Приложения:
0. Проект на Устав
0. Решение на ОбС-Бургас, Протокол №22/11.01.2017г





С уважение,


РУСКА БОЯДЖИЕВА 
Зам.-кмет „Европейски политики, околна среда“ 
Община Бургас 
 



Съгласувал:
Златина Георгиева – Директор на Дирекция ПНО

Изготвил:
Мариела Гъркова – гл. експерт Дирекция „Европейски политики и програми“

